ปัญหา: เดิมแจ้งเรื่อง พบร้าน(ไม่ทราบชื่อ) ปิดให้ผู้ที่มาใช้บริการมานั้งดื่มสรุาและเปิดเพลงส่งเสียงดังรบกวน ตั้งแต่เวลา 22.00 น. เป็นต้นไป 

อ้างอิงเลขที่รับแจ้ง E6LPH4 เจ้าหน้าที่ตอบกลับมาเมื่อวันที่ 23 พ.ย. 67 แจ้งว่า เรียน ท่านผู้แจ้งวันที่ 21 พฤศจิกายน 2567 เวลาประมาณ 22.45 น. ฝ่ายสิ่งแวดล้อมฯ ได้ประสานชุดเคลื่อนที่เร็ว สน.ทองหล่อ ตรวจสอบเรื่องร้องเรียนกรณีร้าน (ไม่ทราบชื่อ) สุดซอยถนนสุขุมวิท 49 เปิดเพลงส่งเสียงดังก่อความเดือดร้อนรำคาญโดยเจ้าหน้าที่ชุดเคลื่อนที่เร็ว สน.ทองหล่อได้เข้าไปตรวจสอบบริเวณจุดที่ได้รับการร้องเรียนดังกล่าว พบว่าบริเวณที่ได้รับการร้องเรียนนั้นมีเพียงที่พักอาศัย จึงได้สอบถามเจ้าหน้าที่รักษาความปลอดภัยของอพาร์ทเม้นท์ที่ปฏิบัติหน้าที่อยู่บริเวณนั้นเป็นประจำทุกคืนทราบว่าบริเวณดังกล่าวมิได้มีร้านค้า หรือร้านอาหารมาเปิดให้บริการแต่อย่างใด ทั้งนี้ หากผู้แจ้งยังคงได้รับความเดือดร้อนในเรื่องดังกล่าว ขอความร่วมมือท่านแจ้งชื่อร้าน ที่อยู่ให้ชัดเจน เพื่อเจ้าหน้าที่จะได้ดำเนินการตรวจสอบต่อไป

ผู้ร้องแจ้งว่า ยังไม่ได้รับการแก้ไข ยังคงมีการเปิดเพลงผ่านเครื่องขยายเสียงส่งเสียงดังรบกวนอยู่เช่นเดิม ปัจจุบันเวลา 0.24 ก็ยังส่งเสียงดังอยู่ รวมถึงช่วงเวลาตั้งแต่ 12.00-13.00 น.ก็มีเสียงเชียร์ชนไก่ ส่งเสียงดังรบกวน ที่เจ้าหน้าที่เข้าไปตรวจสอบแล้วไม่พบนั้น ไม่ทราบว่าเจ้าหน้าที่ลงพื้นที่ถูกหรือไม่ โดยเน้นย้ำว่าบริเวณดังกล่าว อยู่บริเวณท้ายซอยสุขุมวิท 49 เป็นพื้นที่โล่งซึ่งเป็นลานจอดรถของโรงพยาบาลสมิติเวช ขอให้เจ้าหน้าที่ที่เกี่ยวข้องดำเนินการตรวจสอบและแก้ไขอีกครั้ง
ซอย: สุขุมวิท 49
ถนน: สุขุมวิท
จุดสังเกต: เข้าซอยดังกล่าวไปสุดซอย
เขต: วัฒนา
#1555